۱۴۴۶-۱-۲۴ تاریخ نشر شوی خبرونه مرکزی ریاست د افغانی سرې میاشتې سرپرست عمومی رئیس ښاغلی شـ.ـیـ.ـخ الحـ.ـ.ـدیث شـ.ـ.ـهـاب الـ.ـ.ـدین دلاور نن سه شنبه د محرم الحرام د میاشتې پر ۲۴ مه، د افغان کوریا انستیتوت له رئیس ښاغلی محمد امین عارف سره د ۱۵۰ اړمنو او بې سرپرسته زده کوونکو ته د زده کړو زمینې برابرولو په موخه ناسته وکړه. ناسته کې د افغانی سرې میاشتې سرپرست عمومی رئیس په خپلو خبرو کې وویل: افغانی سره میاشت هوډ لری څو د هلمند، فراه او فاریاب ولایتونو ۱۵۰ تنو اړمنو او بې سرپرستو زده کوونکو ته چې عمرونه یې له ۱۶ کلنو لوړ وی؛ پلازمینه کابل کې د پنځه میاشتنیو حرفوی زده کړو او لیلیې د اسانتیاوو د زمینې برابرولو ترڅنګ د یادو اړمنو زده کوونکو کورنیو ته په درېوو پړاونو کې خوراکی توکی هم ورکړی. همدرانګه د یادو ولایتونو څخه به ۶۵۰ تنو بې سرپرستو او اړمنو مېرمنو ته د مالدارۍ، خیاطۍ او ګلدوزۍ په برخه کې د با تجربه ښځینه استاذانو له لوری روزنه هم ورکړل شی. د افغان کوریا انستیتوت مسٸول د افغانی سرې میاشتې د خدماتو او بشرپالو فعالیتونو ستاینه وکړه او د پورته ذکر شوو مواردو په اړه یې د پوره چمتووالی او همکارۍ ډاډ څرګند کړ. د یادونې وړ ده چې د یادې پروژې ټول مالی لګښت د قطر پرمختیایی فنډ له لوری تادیه کیږی مرکزی ریاست نن سه شنبه د محرم الحرام میاشتې په ۲۴ نېټه د افغانی سرې میاشتې د رهبرۍ له لوری د مالی ریاست د بیلانس شیټ ارزونه او بررسی د یوې شفافې داوطلبۍ له لارې ګټونکی شرکت ته وسپارل شوه. د داوطلبۍ په یاد پروګرام کې چې پنځه شرکتونو ګډون کړی وه؛ د دوی له جملې څخه د ارشد په نامه شرکت د کم قېمت د وړاندې کولو او د ټاکل شوو شرایطو په پوره کولو سره د داوطلبۍ ګټونکی اعلان شو. بادغیس افغانی سرې میاشتې د بادغیس ولایت په بېلابېلو سیمو کې د خپلو روغتیایی کارکوونکو پر مټ په تېرو ۳۰ ورځو کې ۸۲۴۸ وګړو ته روغتیایی خدمات وړاندې کړی. په یاده موده کې ۳۷۲۶ تنو ته له معاینې وروسته په وړیا توګه درمل ورکړل شوی، د ۱۶۱ ټپیانو پانسمان شوی، ۸۸۲ ښځو او ماشومانو ته بېلابېل واکسینونه تطبیق شوی، ۳۳۰۰ تنو ته روغتیایی مشورې او ۱۶۳ میندو ته له ولادت وړاندې او وروسته د ځان د روغتیا ساتنې اړوند لارښوونې شوی. همدا ډول ۱۶ خوارځواکو ماشومانو ته ځانګړی خوراکی توکی هم ورکړل شوی.